Erling Sande

For musikeren, se Erling Sande (musiker).

Erling Sande (født 8. november 1978 på Davik i Bremanger) er en norsk politiker (Sp). Han ble i oktober 2023 utnevnt til kommunal- og distriktsminister i Støre-regjeringen.  

Han var stortingsrepresentant for Sogn og Fjordane fra 2005 til 2013, da han møtte for Liv Signe Navarsete, som var statsråd. Ved stortingsvalget 2021 ble Sande valgt til stortingsrepresentant på eget mandat.

Liv og virke 
Han vokste opp på gård i Davik og hadde en rekke verv i Senterungdommen i ungdomsårene. Sande var medlem av Bremanger kommunestyre 1999–2003 og Sogn og Fjordane fylkesting 1999–2007. I 2003 ble han medlem av fylkesutvalget og ansatt som politisk rådgiver for Senterpartiets stortingsgruppe.

I 2005 ble han stortingsrepresentant for Sogn og Fjordane, da han rykket inn som vararepresentant for statsråd Liv Signe Navarsete. Sande var leder i Stortingets energi- og miljøkomité 2009–2013 og nestleder i Senterpartiets stortingsgruppe 2009–2010. Han søkte ikke gjenvalg til Stortinget i 2013.

I 2013 ble Sande konserndirektør for strategi og utvikling i Sogn og Fjordane Energi på Sandane.

Han er utdannet cand.mag. med mellomfag i historie og samfunnsgeografi og grunnfag i sammenlignende politikk fra Universitetet i Bergen. Han bor med sin familie på Vereide i Gloppen kommune.

Stortingskomitéer 
 2021–2025: Leder av Transport- og kommunikasjonskomiteen
 2009–2013: Leder av Energi- og miljøkomiteen
 2007–2009: Medlem av Energi- og miljøkomiteen
 2005–2007: 2. nestleder i Familie- og kulturkomiteen

Referanser

Eksterne lenker 
 
 
 

 
 

Norske kommunalministre
Sp-statsråder
Statsråder i Regjeringen Støre
Stortingsrepresentanter fra Sp
Stortingsrepresentanter for Sogn og Fjordane
Stortingsrepresentanter 2005–2009
Stortingsrepresentanter 2009–2013
Stortingsrepresentanter 2021–2025
Norske direktører
Norske næringslivsledere
Personer fra Bremanger kommune